《感事 其三》
清代·陈炽

乾坤托大义，振古匪自今。谁欤戴发齿，而忍怀佗心。

黄金尔何物，能使听者瘖。胡越殊风会，欢爱同裳衾。

祸机伏肘腋，一发谁可禁。人心逐如面，咫尺成商参。

好音伊可怀，亨鱼溉釜鬵。恻恻匪风诗，寄慨一何深。

作者简介：陈炽，原名家瑶，字次亮，瑞金人。光绪壬午举人，官户部主事。有《春林屋诗》。